ગામ હોય, સીમ હોય, શહેર હોય કે મહાનગર હોય, આ બધી જગ્યાએ રહેણીકરણીમાં, લાઈફ સ્ટાઈલમાં કે જીવનધોરણમાં ફરક હોઈ શકે છે. પણ એક વાત છે જે આ બધામાં કોમન છે. અને જે છે પારકી પંચાત. એટલે કે બીજાના અંગત જીવનમાં શું ચાલી રહ્યું છે? કેમ ચાલી રહ્યું છે? એનું બેકગ્રાઉન્ડ, એનો ઈતિહાસ, ભૂગોળ અને ભવિષ્ય સુધીની નિરર્થક ચર્ચા કે જેનાથી એ ચર્ચાના નાયક કે નાયિકાને લેશમાત્ર લેવાદેવા હોતી નથી. મોટા ભાગના કિસ્સાઓમાં આ આખીય ચર્ચાને સત્ય સાથે પણ લેવા દેવા હોતી નથી.